
REPUBLIKA HRVATSKA

KARLOVAČKA ŽUPANIJA

OPĆINA LASINJA


IZVJEŠĆE O RADU OPĆINSKOG NAČELNIKA

za razdoblje siječanj – lipanj 2023.

Kolovoz 2023.

1. UVOD 

U skladu s odredbama članka 50. Statuta Općine Lasinja (Glasnik Općine Lasinja broj 1/18, 1/20 i 1/21) temeljeno na odredbama članka 35.b Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) općinski načelnik je u obvezi dva puta godišnje Općinskom vijeću Općine Lasinja podnijeti polugodišnja izvješća o svom radu. Izvješće se odnosi na razdoblje: od 1. siječnja do 30. lipnja 2023. godine, a isto podnosi općinski načelnik Marijo Perčić. 

U ovom izvještajnom razdoblju općinski načelnik je obavljao sve poslove i aktivnosti koji su mu u okviru zakonskih odredaba i Statuta stavljene u nadležnost, kao i proizašle iz drugih posebnih propisa u kojima su utvrđene obveze i nadležnost jedinice lokalne samouprave: stručnu obradu i administrativno - tehničku pripremu materijala za donošenje općih i posebnih akata od strane općinskog načelnika, kao i prijedloga akata koji su na donošenje upućeni Općinskom vijeću, davao mišljenje o prijedlozima odluka i drugih akata, izvršavao i osiguravao izvršavanje općih akata Općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanja Jedinstvenog upravnog odjela Općine u obavljanju poslova iz samoupravnog djelokruga rada, nadzirao njihov rad, te obavljao i druge poslove u skladu sa Zakonom, Statutom Općine i aktima Općinskog vijeća. 
Područje predlaganja akata koje donosi Općinsko vijeće 

             U izvještajnom razdoblju održane su 3 sjednice Općinskog vijeća, na koje je općinski načelnik u suradnji sa službenicima Jedinstvenog upravnog odjela uputio na donošenje razne akte, odluke, zaključke i suglasnosti. 
            Na inicijativu i prijedlog općinskog načelnika, a na temelju zakonskih ovlasti, Općinsko vijeće Općine Lasinja,  obradilo je  38 točaka dnevnog reda te usvojilo  42 odluke i druge akte. Odbori Općinskog vijeća sudjelovali su u radu Općinskog vijeća, na način da su na svojim sjednicama raspravljali o točkama dnevnoga reda za sjednice Općinskog vijeća te donosili zaključke koje su dostavljali Općinskom vijeću.
Područje donošenja akata iz nadležnosti općinskog načelnika
 
Na temelju zakonskih ovlasti i Statuta Općine Lasinja općinski načelnik je u izvještajnom razdoblju  donosio  odluke i druge akte iz svoje nadležnosti.
Javnost rada Općine

 
Javnost  rada osigurana je objavom akata u Glasniku Općine Lasinja (izdana su 4 broja) i na web-stranici Općine Lasinja www.lasinja.hr, dostavom u Središnji katalog službenih dokumenata Republike Hrvatske te objavom na oglasnoj ploči Općine Lasinja. 
U prvom polugodištu zaprimljena su i pravovremneo riješena 4 zahtjeva za ostvarivanje prava na pristup informacijama. Broj  zahtjeva za pristup informacijama nije velik zahvaljujući činjenici da na web stranicama Općine objavljujemo velik broj informacija i podataka iz djelokruga rada Općine Lasinja kao zakonsku obavezu, ali i šire kako bi građani imali što bolji neposredan uvid u rad općinske uprave.

5. siječnja 2023. godine, Povjereniku za informiranje Republike Hrvatske, dostavljeno je Izvješće o provedbi zakona o ostvarivanju prava na pristup informacijama za 2022. godinu.
Sukladno Zakonu o pravu na pristup informacijama Općina Lasinja redovito provodi i savjetovanja sa zainteresiranom javnošću. U prvom polugodištu 2023. godine provedeno je 1 savjetovanje sa zainteresiranom javnošću.

Protokol 

U izvještajnom razdoblju realizirani su sljedeći poslovi i aktivnosti:

· provedene pripreme i organizacija prijema građana od strane načelnika 

· zaprimanje i postupanje po upitima koji dolaze na e-mail adrese: nacelnik@lasinja.hr 

· organiziranje sudjelovanja općinskog načelnika na događanjima koji su bili u organizaciji drugih subjekata (seminari, tribine, skupštine, turniri, prezentacije, sportska događanja...)

· upravljanje društvenim mrežama - redovno ažuriranje facebook stranice

· u izvještajnom razdoblju realizirana su razna događanja, prijemi i obilasci raznih subjekata 
              Kadrovski poslovi 

              U Jedinstvenom upravnom odjelu Općine Lasinja sistematizirana su  4 radna mjesta. U izvještajnom razdoblju u Općini Lasinja na dan 30.06.2023. godine stanje zaposlenosti je sljedeće:

· u radnom odnosu na neodređeno vrijeme ukupno su zaposlena 3 službenika:

Jedinstveni upravni odjel ……………  3  

· u radnom odnosu na određeno vrijeme (profesionalno obnašanje dužnosti)  - 1 dužnosnik  (općinski načelnik)
· u radnom odnosu na određeno vrijeme (u Programu javnih radova) zaposlen je 1 radnik 

            U izvještajnom razdoblju izvršeni su sljedeći poslovi:
          -   izrađen je Plan prijma u službu Općine Lasinja za 2023. godinu
          -  temeljem zakonskih propisa te Pravilnika o unutarnjem redu JUO, ažurirani su osobni podaci zaposlenih
         -    izvršena je  prijava 1 radnika nadležnim tijelima, zaposlenog u Programu javnih radova
         -  napisana su rješenja o ocjenjivanju službenika za 2022. godinu te plan i rješenja o korištenju godišnjih odmora u 2023.  godini
         -  dnevno su ažurirane evidencije prisutnosti na radu, godišnjim odmorima, bolovanjima te ostalim izostancima s posla

Zapošljavanje nezaposlenih osoba

         
Tijekom izvještajnog razdoblja Općina je podnijela zahtjev za uključivanje u  program Mjera aktivne politike zapošljavanja iz nadležnosti Hrvatskog zavoda za zapošljavanje, koji je odobren te je zaposlen 1 radnik u Programu javnih radova, na pola radnog vremena, u trajanju od 6 mjeseci, od 1. travnja do 30. rujna 2023. godine. 

Financije
U izvještajnom razdoblju općinski načelnik je nadzirao izvršavanje proračuna i poslove pripreme izmjena i dopuna Proračuna Općine Lasinja za 2023. godinu, nadzirao je vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Lasinja kao i druge poslove i aktivnosti vezane za financijsko poslovanje Općine Lasinja.
· Ukupni prihodi poslovanja Općine Lasinja od 01.01-30.06.2023. iznose       668.062,39 eura
· Ukupni rashodi poslovanja Općine Lasinja od 01.01-30.06.2023. iznose   1.361.799,31 eura
· Višak/manjak prihoda u razdoblju 01.01-30.06.2023. iznosi  - 693.736,92 eura
· Višak prihoda iz prethodne godine (+ 90.255,18 eura)  - ukupni manjak iznosi -603.481,74 eura.
Manjak je nastao zbog podmirenja ispostavljenih računa za izvršene radove na sanaciji nerazvrstanih cesta u naselju Crna Draga, za koje još nisu pristigla odobrena financijska sredstva od Fonda solidarnosti EU, te je za prevladavanje financijskog jaza u poslovanju korišteni kratkoročni kredit i dopušteno prekoračenje po transakcijskom računu ugovoreni od Privredne banke d.d. Zagreb.
       
Proračun Općine Lasinja za 2023. godinu donesen je na 13. sjednici Općinskog vijeća Općine Lasinja, 30.11.2022. godine, u iznosu od 1.605.945,97 eura, a objavljen je u „Glasniku Općine Lasinja“ broj 7/2022, te na službenoj internetskoj stranici Općine. 
              U izvještajnom razdoblju donesen je prvi rebalans Proračuna za 2023. godinu, na 17. redovnoj sjednici, dana 25.05.2023.g.  u iznosu od 2.555.000,00 eura (objavljen u „Glasniku Općine Lasinja“, broj 3/2023).
Izgradnja objekata i održavanje komunalne infrastrukture 

      
Projekti razvoja općine obuhvaćaju aktivnosti usmjerene na izradu strateških dokumenata i izvješća u skladu s nacionalnim i EU propisima, pripremu projekata za financiranje iz europskih fondova, provođenje istih, te suradnju s nadležnim tijelima za provedbu EU projekata na nacionalnom nivou. Nadalje, obuhvaćene su i aktivnosti prijave projekata općine za sufinanciranje s nacionalne i županijske razine, njihova provedba te izvještavanje o namjenskom utrošku sredstava. 
Tablica 1. realizirani projekti   tijekom  2023. godine
	NAZIV PROJEKTA
	Sufinanciranje
	Iznos sufinanciranja EUR
	Iznos Općine Lasinja
EUR
	Ukupni iznos
EUR

	Izvanredno održavanje cestovnog propusta na potoku Jaševica
	MMPI
	116.798,41
	0,00
	116.798,41

	Projekt „Sanacija klizišta u Banskom Kovačevcu-sanacija nezarvrstane ceste NC NS-11 u Novom Selu Lasinjskom“
	MMPI
	343.684,96
	0,00
	343.684,96

	Projekt nabave spremnika za odvojeno prikupljanje otpada
	FZOEU
	24.070,72
	6.017,68
	30.088,40

	Potpora za održavanje i razvoj predškolske djelatnosti u 2023. godini
	SDUDM
	14.520,00
	0,00
	14.520,00

	Manifestacija LAfest
	KAZUP
	2.800,00
	7.200,00
	10.000,00

	                                                                                     UKUPNO
	501.874,09
	13.217,68
	515.091,77


Tablica 2. prijavljeni projekti i projekti u realizaciji 2023. godine i dalje

	NAZIV PROJEKTA
	Sufinanciranje
	Iznos sufinanciranja EUR
	Iznos Općine Lasinja
EUR
	Ukupni iznos
EUR

	
	
	
	
	

	Proširenje kapaciteta dječ jeg vrtića „Bambi“

	MZO
	114.672,51
	138.281,74
	252.954,25

	Modernizacija prometne infrastrukture u naselju Sjeničak Lasinjski
	MRRFEU
	49.771,05
	28.892,10
	78.663,15

	Izgradnja kampa sa sportskim i cikloturističkim sadržajem-Kamp Lasinja
	MINT
	3.353.502,79
	0,00
	3.353.502,79

	Razvoj pametnih i održivih rješenja i usluga u Općini Lasinja
	FZOEU
	65.604,76
	17.901,19
	83.505,95

	Modernizacija prometne infrastrukture u naselju Novo Selo Lasinjsko-odvojak II
	MPGDI
	35.600,00
	29.850,00
	65.850,00

	Sanacija nerazvrstanih cesta NC CD-1, CD-2, CD-4 u naselju Crna Draga“
	MMPI
	538.322,30
	72.472,70
	610.795,00

	III. Izmjene i dopune PPU Općine Lasinja
	KAŽUP
	10.883,27
	4.462,80
	15.346,07

	Povećanje energetske učinkovitosti DV Bambi
	MRRFEU
	36.000,00
	49.125,00
	85.125,00

	Uređenje igrališta kod DV Bambi u Lasinji
	SDUDM
	29.880,00
	16.526,75
	46.406,75

	Uređenje i opremanje kupališta
	KAZUP
	1.500,00
	1.000,00
	2.500,00

	Izrada studijske i/ili projektno-tehničke dokumentacije za kapitalne gospodarske i infrastrukturne projekte - Interpretacijski centar lasinjske kulture
	KAZUP
	19.000,00
	31.000,00
	50.000,00

	Otpad odvoji – navike usvoji 
	FZOEU
	5.960,00
	1.490,00
	7.450,00

	Modernizacija prometne infrastrukture u naselju Sjeničak Lasinjski
	MRRFEU
	98.485,45
	11.064,55
	109.550,00

	Projekt „Kontrola populacije pasa i mačaka“
	KAZUP
	2.500,00
	0,00
	2.500,00

	                                                                                                UKUPNO
	4.361.682,13
	402.066,83
	4.764.148,96


             Na temelju zakonskih ovlasti i raspoloživih financijskih sredstava u izvještajnom razdoblju, vršeno je redovno održavanje komunalne infrastrukture - nerazvrstanih cesta, javne rasvjete, javnih površina i groblja na području cijele općine.
Javne potrebe u kulturi i sportu

      Općina Lasinja je, temeljem provedenog Javnog natječaja za financiranje programa/projekata udruga građana iz proračuna Općine Lasinja za 2023. godinu, i odluke o dodjeli financijskih sredstava za financiranje programa / projekata, dodijelila udrugama: Športsko ribolovni klub Kupa – 1.990,84 eura; KUD „Antun Klasinc“ Lasinja – 4.645,30 eura; Udruga branitelja dragovoljaca jedinice pričuvnog sastava policije “CONDORI” Lasinja – 1.990,84 eura; Centar za razvoj lokalne zajednice Alba – 2.256,29 eura. 

U izvještajnom razdobllju isplaćen je  I. obrok, u iznosu od 30 % ugovorenih sredstava.
Porezi
· porez na kuće za odmor – zaduženje 18.128,46 eura, naplaćeno  12.464,09 eura, 
(nenaplaćeno potraživanje je u iznosu od *5.664,37 eura)
· porez na potrošnju – zaduženje 1.195,15 eura, naplaćeno 1.039,85 eura, 
(nenaplaćeno potraživanje je u iznosu od *155,30 eura)
· porez na tvrtku – ne zadužuje se više od 01.01.2017. godine, postoje podaci o nenaplaćenom potraživanju prema podacima Porezne uprave u iznosu od *754,79 eura. 

· porez na promet nekretnina – zaduženje 17.346,24 eura, naplaćeno je 12.732,86 eura, (nenaplaćeno potraživanje je u iznosu od *4.613,38 eura)
Područje komunalnih doprinosa, naknada i komunalnog redarstva 

· komunalni doprinos – izdano je 6 rješenja, zaduženje 664,88 eura, naplaćeno 963,66 eura, (nenaplaćeno potraživanje je u iznosu od *1.223,02 eura, odnosi se na dugovanje iz prošlih godina).
· komunalna naknada – izvršen je obračun za 1034 postojeća stambena prostora i 10 poslovnih prostora te izdano novih 59 rješenja (za zaduživanje novih obveznika i za oslobađanje od obveze plaćanja)  zaduženje 41.577,48 eura, naplaćeno 24.007,42 eura, (nenaplaćeno potraživanje je u iznosu od *24.526,52 eura, sa ukupnim dugom iz prošlih godina).
· grobna naknada – upućene su opomene prema nepodmirenim zaduženjima iz prethodnih godina - naplaćeno 325,12 eura, nenaplaćeno potraživanje iz 2022.g.  i prethodnih godina je u ukupnom iznosu od *4.098,13 eura), od 01.01.2023.g. obračun i naplata potraživanja se vrši putem novoosnovanog trgovačkog društva: Komunalno Lasinja d.o.o. Lasinja.
· naknada za zadržavanje nezakonito izgrađenih zgrada – izdano je 7  rješenja, zaduženje 226,04 eura, naplaćeno 901,62 eura, (nenaplaćeno potraživanje je u iznosu od 5.638,69 eura, je dugovanje iz prošlih godina, evidentirani je bruto zajednički iznos bez popusta, a kod naplate je 30% je prihod Općine).
Izdvajanja i potpore za socijalne potrebe, predškolski i školski odgoj
	RB
	NAZIV AKTIVNOSTI  POTPORE
	IZNOS / EUR

	1.
	Oprema za novorođenčad
	1.990,87

	2.
	Sufinanciranje smještaja djece u učeničke domove
	2.628,12

	3.
	Sufinanciranje cijene boravka djece dječjem vrtiću – ostali vrtići
	18.693,12

	4.
	Sufinanciranje programa odgoja – dopuna ekonomske cijene
	25.491,90

	5.
	Subvencije prijevoza na liniji Lasinja - Kupinečki Kraljevac
	11.555,69

	6.
	Subvencije prijevoza na liniji Lasinja – Banski Kovačevac-Karlovac
	275,80

	7.
	Subvencije škole u prirodi, subvencija maturalnog putovanja
	2.200,00

	SVEUKUPNO: 
	62.835,50


              Općina Lasinja vodi posebnu brigu o svojim najmlađima, a kako je ulaganje u djecu najbolje ulaganje u budućnost, Općina u predškolski odgoj  izdvaja značajna sredstva iz svog proračuna.   

Nakon ustrojavanja i organiziranja DV „Bambi“ pri OŠ „Antun Klasinc“,  Općina osigurava plaće za stručne djelatnike. Općina sufinancira ekonomsku cijenu vrtića, u iznosu od 200,00 eura po djetetu mjesečno, za svu djecu sa područja općine Lasinja koja borave u vrtićima izvan područja općine te u iznosu od 132,72 eura po djetetu mjesečno za djecu u obrtu za djelatnost dadilje. U prvom polugodištu  sufinanciranje se vršilo za ukupno 21 dijete:  7 u DV „Potočić Pisarovina“ , 1 u vrtiću na području Grada Zagreba, 1 u vrtiću na području Grada Karlovca te 12 u obrtu za djelatnost dadilje „NINA-NANA“ .

               U izvještajnom razdoblju sufinanciran je smještaj u učeničkim domovima učenika srednjih škola za ukupno  11  korisnika, u iznosu od 39,82 EURA   mjesečno po učeniku. 

Linijski prijevoz
 
Na području općine linijski prijevoz vrši AUTOTRANSPORT KARLOVAC d.d., koji obavlja prijevoz učenika OŠ i posebnu liniju do Kupinečkog Kraljevca, sa četiri polaska i povratka,  koja služi učenicima, studentima te ostalim mještanima za putovanje u Zagreb. Također prometuje i redovna linija za Karlovac sa četiri polaska i povratka. Zbog situacije izazvane pandemijom vozni red je povremeno prilagođavan potrebama.
       Područje zaštite i spašavanja te protupožarne zaštite
Općina Lasinja ima važeći Plan djelovanja civilne zaštite u Općine Lasinja
Sukladno Zakonu  o zaštiti od požara  („Narodne  novine“, broj  92/10 i 114/22), Općina Lasinja je donijela Procjenu ugroženosti od požara i tehnoloških eksplozija i Plan zaštite od požara za Općinu Lasinja u 2014. godini, te je za isti pokrenut postupak revizije, sukladno novom zakonu o vatrogastvu. 
Općina Lasinja je donijela Godišnji provedbeni plan unaprjeđenja zaštite od požara na području Općine Lasinja za 2023.  godinu. 
Općina Lasinja ima akte koji reguliraju radnje i postupke zaštite od požara, Odluku o agrotehničkim mjerama, Odluku o utvrđivanju i održavanju poljoprivrednih rudina i Odluku o spaljivanju korova. 
Na području Općine djeluje Vatrogasna zajednica Općine Lasinja i tri DVD-a kao aktivni nositelji protupožarne zaštite i zaštite i spašavanja, suradnja s istima je vrlo dobra. 


Vatrogasnoj zajednici u prvom polugodištu 2023. godini dodijeljena su sredstva iz Proračuna Općine Lasinja:

· 3.052,62 eura za redovnu djelatnost, 
· 1.990,80 eura kapitalna potpora za opremanje, 
Ukupno je  dodijeljeno sredstava u iznosu od 5.043,42 eura.
              Stožer civilne zaštite Općine Lasinja u prvom polugodištu 2023. godine nije održavao sjednice.
Područje gospodarenja nekretninama
Općina Lasinja je donijela  Strategiju upravljanja i raspolaganja imovinom u vlasništvu Općine Lasinja za radoblje 2021. – 2027. godine te ustrojila Registar nekretnina koje su u vlasništvu Općine, kao i evidenciju stambeno poslovnih prostora u vlasništvu Općine.  

Prihod od iznajmljivanja stana u prvom polugodištu 2023. godini iznosi 693,09 eura,
Prihod od zakupa poslovnih prostora u prvom polugodištu 2023. godini iznose 2.620,33 eura,
Sveukupni prihodi u prvom polugodištu 2023.godine iznose 3.313,42 kuna.
2. ZAKLJUČAK

Ovo izvješće o radu predstavlja kratak pregled aktivnosti za razdoblje od 1. siječnja do 30. lipnja 2023. godine. Općinski načelnik je također surađivao sa susjednim općinama i gradovima, odazivao se na sastanke koje je organizirala Karlovačka županija i druge institucije, odazivao se na pozive drugih općina i gradova na proslave raznih prigoda, sudjelovao na godišnjim skupštinama udruga civilnog društva te obavljao i druge aktivnosti sukladno Statutu i zakonskim ovlastima.     

               Izvješće o radu općinskog načelnika za razdoblje od 01.01. do 30.06. 2023. godine objavit će se u Glasniku Općine Lasinja.
                                                                                                                            OPĆINSKI NAČELNIK
                                                                                                                  Marijo Perčić, struč.spec.ing.aedif.
KLASA: 024-05/23-03/1  

URBROJ: 2133-19-2-23-1
Lasinja, 23. kolovoza 2023.

